Килешенде Килешенде Килешенде

Методик берләшмә җитәкчесе Укыту эшләре буенча Мәктәп директоры

\_\_\_\_\_\_ Абдулова Н.С. директор урынбасары

Протокол № \_\_\_\_\_\_ Абдулова Н.С. \_\_\_\_\_\_\_Мухамадьяров Р.В.

“\_\_\_” \_\_\_\_\_\_\_ 2017 г “\_\_\_” \_\_\_\_\_\_\_ 2017 г “\_\_” \_\_\_\_\_\_\_\_ 2017г

Тубән Сеп гомуми белем бирү мәктәбе

**5 нче сыйныфта татар теленнән**

***ЭШ ПРОГРАММАСЫ***

Азьмукова Айгуль Нургаяновна

Педсовет утырышында каралды

Протокол № “\_\_\_” \_\_\_\_\_\_\_\_ 2017

**2017-2018 нче уку елы**

**Аңлатма язуы**

Татар теленнән эш программасы Татарстан Республикасы Мәгариф һәм фән министрлыгының “Татар телендә урта гомуми белем мәктәпләре өчен татар теленнән программа”сына нигезләнеп төзелде.

Татар теле - халкыбызның буыннан буынга күчеп килүче рухи, мәдәни байлыгын саклаучы,буыннар чылбырын тоташтыручы, тормыш-көнкүрешнең барлык өлкәләрендә кулланыла торган аралашу чарасы.

Татар теле дәресләрендә балаларга ана теле буенча системалы фәнни яктан ныклы белем бирелә, тел һәм сөйләм күнекмәләре булдырыла, ягъни танып белү, гамәли юнәлештәге эш тормышка ашырыла. Бу исә үз телеңне камил белү, башка фәннәрне яхшырак үзләштерү өчен дә нигез булып тора.

***Укучыларда лингвистик (тел), аралашу(коммуникатив), этнокультура өлкәсенә караган (культурологик) компетенцияләр булдыру мәктәптә татар телен өйрәтүнең максатын тәшкил итә.***

***Лингвистик компетенция*** (укучыларның ана теленнән мәгълүматлылыгы) фонемалар,морфемалар, сүз ясалышы, сүзтезмәләр, җөмләләр, җөмлә кисәкләре, лексик һәм грамматик берәмлекләр, лингвистик анализны һ. б. үз эченә ала.

***Аралашу компетенциясе*** ул – башкалар әйткәнне аңлау һәм үз фикереңне белдерү өчен тупланган белем, осталык, күнекмәләр җыелмасы; хәзерге татар әдәби тел нормаларына ия булу, сүз байлыгын, сөйләмнең грамматик ягын дөрес итеп үзләштерү; телдән һәм язма формада бәйләнешле сөйләм күнекмәләрен булдыру һ.б.

***Этнокультура өлкәсенә караган компетенция***, ягъни телне милли-мәдәни яссылыкта үзләштерү ул - укучыларны сөйләмгә өйрәткәндә, рухи, эстетик тәрбия һәм белем бирү чарасы буларак, милли үзенчәлекләрне чагылдырган текстлар белән эшләү, тормыш-көнкүреш, гореф-гадәт үзенчәлекләрен, сынлы сәнгать әсәрләрен, халык иҗаты үрнәкләрен белү, сөйләм этикетына ия булу.

**Укытуның төп бурычлары:**

1. Татар телен өйрәнүгә карата башлангыч сыйныфларда нигез салынган кызыксынуны көчәйтү, үз милләтеңә, теленә хөрмәт белән карау, шулай ук татар теле аша башка милләт вәкилләренә,аларның рухи мирасына мәхәббәт хисе тәрбияләү.

2. Татар теленең барлык тармаклары буенча эзлекле рәвештә белем бирү.

3. Сөйләм эшчәнлеге төрләре буенча ныклы күнекмәләр булдыру. Туган телдә матур һәм дөрес аралашуга өйрәтү.

4. Телдән һәм язма сөйләм осталыгы һәм күнекмәләрен камилләштерү. Көндәлек тормышта татар теле мөмкинлекләреннән тулысынча файдалана белергә өйрәтү.

5. Туган тел аша өзлексез белем һәм тәҗрибә туплау.

6. Татар телен башка фәннәр буенча белем алу чарасы буларак кулланырга өйрәтү күнекмәләре булдыру.

7. Укучыларны даими рәвештә татар милли мәдәнияте мирасына тарту.

8. Татар теле дәресләрендә, белем бирү белән бергә, тәрбияви бурыч та тормышка ашырыла.Телебезнең тәрбияви мөмкинлекләрен ачуда укуга карата кызыксыну уяту зур әһәмияткә ия, чөнки ана телен өйрәнү теләге укучының эчке ихтыяҗына әверелә.

9. Укучыларның логик фикерләү дәрәҗәсен үстерү дә мөһим. Балалар ана телендә аралашканда,фикерләрен ачык,аңлаешлы, эзлекле, стилистик яктан дөрес, төгәл итеп адресатка җиткерә белергә тиеш.

10. Дәреслек, өстәмә һәм белешмә әдәбият белән эш итү, уку, язу күнекмәләрен камилләштерү кебек бурычлар да җитди таләпләрдән санала.

Укучыларның гомуми грамоталылыгын тикшерү һәм үстерү өчен төрле характердагы диктантлар, шулай ук сүзлек байлыгын арттыру, бәйләнешле сөйләм үстерү, логик фикерләү дәрәҗәсен камилләштерү максатыннан сочинение һәм изложениеләр яздырыла.

Эш программасы тел белеме тармаклары арасында системалылык һәм эзлеклелек, фәннилек, аңлаешлылык принципларын истә тотып төзелде.

Атнага 0,5 сәгать исәбеннән (34 атна – 17 сәгать)

Программа: Татар урта гомуми белем мәктәпләре өчен татар теленнән программа. К., 2010.

Дәреслек: Зәкиев М., Ибраһимов С.М. Татар теле: татар урта гомуми белем мәктәбенең 5 нчы сыйныфы өчен дәреслек. – Казан: Мәгариф, 2002.

**Уку тематик план**

|  |  |  |  |  |
| --- | --- | --- | --- | --- |
| № п/п | Разделлар исеме | Сәгать саны | Шулар арасында | |
| бәйләнешле  сөйләм теле  үстерү | язма эшләр |
|  | Туган тел турында әңгәмә. Тел белеме бүлекләре | 1 |  |  |
|  | Башлангыч сыйныфларда үткәннәрне кабатлау һәм тирәнәйтү | 2 |  | 1 |
|  | Фонетика | 11 | 3 | 2 |
|  | Графика һәм орфография | 3 |  |  |
| барысы | | 17 | | |

**Уку курсы темаларының эчтәлеге**

**5 класс (17 ч)**

Тел кешене дус итә, бер – берсенә беркетә **– 1 сәгать**

**Башлангыч сыйныфларда үткәннәрне**

**кабатлау һәм тирәнәйтү (3 сәгать)**

Исем. Уртаклык 1әм ялгызлык исемнәр. Берлек һәм күплек сандагы исемнәр. Исемнәрнең килешләр белән төрләнеше. Килеш кушымчаларының дөрес язылышы

Фигыль. Фигыль төркемчәләре: боерык һәм хикәя фигыльләр. Хәзерге, үткән һәм киләчәк заман хикәя фигыльләр, аларның зат – сан белән төрләнеше - **1 сәгать**

Алмашлык. Зат алмашлыклары, аларның мәгънәләре, килеш белән төрләнешендәге үзенчәлекләр- **1 сәгать**

Җөмлә. Гади һәм кушма җөмләләр. Әйтү максаты буенча җөмлә төрләре: хикәя. Сорау. Боеру һәм тойгылы җөмләләр. Алар ахырындагы тыныш билгеләр

Сүтезмәдәге ияртүче сүзләр, аларны бәйләүче чаралар һәи иярүче - **1 сәгать**

**Фонетика һәм орфоэпия ( 11 сәгать)**

Фонетика һәм орфоэпия турында гомуми төшенчә. Авазлар һәм хәрефләр. Сөйләм органнары. Авазларның ясалышы.

Сузык авазлар һәм аларның составы

Сингармонизм законы, аның төрләре. Сузыкларның кыскаруы

[о] һәм[о], [э] һәм[э], [ы] һәм[ы] авазларының дөрес әйтелеше

Таратык авазлар – һәм аларның составы

[в] һәм [w] тартыклары

[х] һәм [һ] тартыклары

[к],[қ] һәм [г],[ ғ] тартыклары

[м],[н], [ң] тартыклары

[ч],[ц], [щ] тартыклары

[ء] һәмзә тартыгы

Тартыкларның сөйләмдәге үзгәрешләре (җайлашу, охшашалану, охшашсызлану, чиратлашу)

Иҗек

Сүз басымы

Интонация һәм аның төп өлешләре (фраза басымы, пауза, логик басым, ойгы басымы, сөйләм көе)

**Графика һәм орфография ( 3 сәгать)**

Графика һәм орфография турында гомуми төшенчә. Авазларны язуда күрсәтү. Алфавит

Сузык аваз хәрефләре һәм аларның составы

Е, я,ю; о,ө хәрефләренең дөрес язылышы

Тартык аваз хәрефләре. В хәрефенең дөрес язылышы

[ғ] һәм [қ] авазларының язуда белдерелүе

Ъ һәм Ь хәрефләренең дөрес язылышы

Фонетика, графика, орфография курсын гомумиләштереп кабатлау

**Укучыларның белем дәрәҗәсенә таләпләр**

***Фонетика буенча:***

-сузык һәм тартыкларны классификациясен , алардагы аерманы таный белү;

- татар телендә иҗек калыплары, сүзләрне дөрес басым белән әйтү;

- аваз һәм хәрефләрне аера белү; Алфавитны истә калдыру;

- сүзләргә фонетик анализ ясау;

- орфоэпик һәм орфографик сүзлекләрдән файдалану;

***Гомумбелем күнекмәләрен бәяләүнең критерийлары һәм нормалары***

***Язма эшләрнең күләме һәм аларны бәяләү:***

Сүзлек диктанты –15-20 сүз

Сүзлек диктантын бәяләү

1. Пөхтә язылган, хатасы булмаган эшкә “5” ле куела.

2. Бер орфографик хаталы эшкә “4” ле куела.

3. Өч орфографик хаталы эшкә “3” ле куела.

4. Биш орфографик хаталы эшкә “2” ле куела.

Контроль диктант- ел башында 50 сүз, ел ахырында 50-60 сүз

***Контроль диктантны бәяләү:***

1. Эш пөхтә башкарылса, хатасы булмаган эшкә “5” ле куела. (Бер – орфографик, ике пунктуацион хата булырга мөмкин.)

2. Ике орфографик, ике пунктуацион яки бер орфографик, дүрт пунктуацион хаталы эшкә “4” куела.

3. Дүрт орфографик, дүрт пунктуацион яки өч орфографик, алты пунктуацион хаталы эшкә “3” куела.

4. Алты орфографик, биш пунктуацион яки биш орфографик, сигез пунктуацион хаталы эшкә “2” куела.

***Изложение текстының күләме***

ел башында 140-160 сүз (85-95 –язма күләме)

ел ахырында 160-190 сүз ( 95-105- язма күләме)

***Изложениене бәяләү***

1. Тема тулысынча ачылган, фактик һәм техник хаталары булмаган, стиль бердәмлеге сакланган эшкә «5» ле куела. (Бер орфографик, ике пунктуацион яки ике грамматик хатасы булырга мөмкин.)

2. Текстның эчтәлеге темага нигездә туры килсә, фикерне белдерүдә зур булмаган ялгышлыклар җибәрелсә, бер-ике фактик, бер-ике техник хатасы булса, ике орфографик, ике-өч пунктуацион, бер грамматик хатасы булган эшкә «4» ле куела.

3. Язмада эчтәлек эзлекле бирелмәсә, стиль бердәмлеге сакланмаса, өч фактик, ике-өч техник хатасы булса, өч орфографик, дүрт пунктуацион, ике грамматик хатасы булган эшкә «3» ле куела.

4. Эзлеклелек, стиль бердәмлеге сакланмаса, язма эш планга туры килмәсә, фактик һәм техник хаталары күп булса, орфографик хаталарның саны дүрттән, пунктуацион хаталарның саны биштән, грамматик хаталар саны өчтән артса, «2» ле куела.

***Сочинениенең күләме һәм аны бәяләү***

Иҗади эшнең бер төре буларак, сочинение — укучының язма рәвештә үти торган эше. Ул бәйләнешле сөйләм үстерү күнекмәләре булдыруда зур әһәмияткә ия. Әдәби (хикәяләү, очерк, истәлек, хат, рецензия һ. б.), әдәби- иҗади, өйрәтү характерындагы, ирекле, рәсемнәр нигезендә үткәрелә торган һәм контроль сочинениелэр була.

Сочинение план нигезендэ языла. Ике сәгать дәвамында сыйныфта язылган сочинениенең күләме 5 нче сыйныфларда 0,5-1 бит.

***Сочинениене бәяләү***

1. Язманың эчтәлеге темага тулысынча туры килсә, фактик ялгышлары булмаса, бай телдә, образлы итеп язылса, стиль бердәмлеге сакланса, «5» ле куела. (Бер орфографик яисә ике пунктуацион (грамматик) хата булырга мөмкин.)

2. Язманың эчтәлеге нигездә темага туры килсә, хикәяләүдэ зур булмаган ялгышлыклар күзәтелсә, бер-ике фактик хата җибәрелсә, теле бай, стиль ягы камил булып, ике орфографик, өч пунктуацион (грамматик) яисә бер-ике сөйләм ялгышы булса, «4» ле куела.

3. Эчтәлекне бирүдә җитди ялгышлар, аерым фактик төгәлсезлекләр булса, хикәяләүдә эзлеклелек югалса, сүзлек байлыгы ярлы булса, стиль бердәмлеге дөрес сакланмаган җөмләләр очраса, өч орфографик, дүрт пунктуацион (грамматик) яисә өч-дүрт сөйләм хатасы булса, «3» ле куела.

4. Язма темага туры килмичә, фактик төгәлсезлекләр күп булып, план нигезендэ язылмаса, сүзлек байлыгы бик ярлы булса, текст кыска һәм бер типтагы җөмләләрдән торып, сүзләр дөрес кулланылмаса, стиль бердәмлеге сакланмаса, биш орфографик, сигез пунктуацион (грамматик) яисә дүрт—алты сөйләм хатасы булса, «2» ле куела.

**КАЛЕНДАРЬ-ТЕМАТИК ПЛАН 5 класс**

Атнага – 0,5 сәгать (елына – 17 сәгать).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | Дәрес темасы | Укучылар эшчәнлеге  яки укыту эшчәнлеге төрләре | Контроль төре | Материал үзләштерүнең планлаштырылган нәтиҗәләре | Өй эше | Үткәрү вакыты | | | |
| План | Факт | | |
| **Морфология һәм орфография (кабатлау һәм тирәнәйтү)** | | | | | | | | | |
| 1 | §1. Исем.  §2. Фигыль.  §3. Алмашлык. | Исемнең терәк схемасын ясау. Күнегүләр эшләү. Исемгә морфологик анализ ясау элементлары белән таныштыру: берничә сүзгә телдән анализ ясау. | 8 нче бит: сорауларга җавап бирү. “Исем” темасы буенча тест эшләү. | Уртаклык һәм ялгызлык исемнәрне, берлек һәм күплек сандагы исемнәрне тексттан таба белү. Исемнәрнең килешләр белән төрләнешен, җөмләдә кулланылышын аңлау. Килеш кушымчаларын дөрес язу һәм аларны җөмләдә дөрес куллана белү. | 11 нче күнегү. |  |  | | |
| Фигыльнең терәк схемасын ясау. Күнегүләр эшләү. Фигыльгә морфологик анализ ясау элементлары белән таныштыру: берничә сүзгә телдән анализ ясау. | 10 нчы бит:  1-4 нче сорауларга “Фигыль” темасы буенча тест эшләү. | Боерык һәм хикәя фигыльләрне таба белү. Хәзерге, үткән һәм киләчәк заман хикәя фигыльләрне дөрес куллана белү, аларның зат-сан белән төрләнешен аңлау. Фигыльгә морфологик анализ ясау элементлары белән таныш булу. | 1) 16 нчы күнегү.  2)\* 17 нче күнегү. |  |  | | |
| Күнегүләр эшләү. Алмашлыкка морфологик анализ ясау элементлары белән таныштыру: берничә сүзгә телдән анализ ясау. | 12 нче бит: 1-4 нче сорауларга җавап бирү. | Зат алмашлыклары, аларның мәгънәләре, килешләр белән төрләнешендәге үзенчәлекләрне белү. Алмашлыкка морфологик анализ ясау элементлары белән таныш булу. | 1) 21 нче күнегү.  2)\* 20 нче күнегүдәге мәкальләрнең мәгънәсе турында әти-әниләрегез белән әңгәмә корыгыз. |  |  | | |
| **Синтаксис һәм пунктуация (кабатлау һәм тирәнәйтү)** | | | | | | | | |
| 2 | §4. Сүзтезмә.  §5-6. Җөмлә. Гади һәм кушма җөмләләр.  §7. Әйтү максаты буенча җөмлә төрләре. | Язма эштә җибәрелгән хаталар өстендә эшләү. Тексттан сүзтезмәләрне аерып чыгару күнегүләре.  Сүзтезмәләрне өлешчә анализлау күнекмәләре бирү: берничә сүзтезмәгә язмача анализ ясау. | 15 нче бит: сорауларга җавап бирү. | Җөмләдәге үзара бәйләнешкә кергән сүзләрне таба, сүзтезмәләрне аера белү. Сүзтезмәдәге ияртүче һәм иярүче сүзләрне билгели, алардагы бәйләүче чараларны күрсәтә алу. | 23 нче күнегү. |  |  | | |
| Күнегүләр эшләү. Җөмләләргә синтаксик анализ ясау элементлары белән таныштыру: җөмләләрнең грамматик нигезен табып, җөмлә төрен билгеләү. Диагностик диктант №2. | Кечкенә күләмле диктант язу. Җөмлә чикләрен, ничә грамматик нигездән торуын билгеләү. | Җөмләнең грамматик нигезен таба, тиңдәш хәбәрле гади җөмләләрне кушма җөмләдән аера белү. Бирелгән сүзләрдән – җөмләләр, җөмләләрдән бәйләнешле текст төзү осталыгы булу. | 29 нчы күнегү (5-7 нче җөмләләр). |  |  | | |
| Җөмләләргә синтаксик анализ ясау элементлары белән таныштыруны дәвам итү: әйтү максаты буенча җөмлә төрен билгеләү. | 19 нчы бит:  1-3 нче сорауларга җавап бирү. | Әйтү максаты буенча төрле җөмләләрне (хикәя, сорау, боеру һәм тойгылы) аера белү, аларны дөрес интонация белән әйтү, алардан соң тиешле тыныш билгеләре кую осталыгы һәм күнекмәләре булу. | 1) 31 нче күнегү.  2)\* 32 нче күнегү. |  |  | | |
| 3 | §8. Җөмләнең баш кисәкләре (19-23 нче битләр).  §8. Җөмләнең иярчен кисәкләре (23-28 нче битләр). | Җөмләләргә синтаксик анализ ясау элементлары белән таныштыру: җөмләнең баш кисәкләрен билгеләү. Күнегүләр эшләү. | 23 нче бит:  1-7 нче сорауларга җавап бирү. | Җөмләнең грамматик нигезен табып, баш кисәкләрен билгели алу. | 1) 36 нчы күнегү.  2)\* 38 нче күнегү. |  |  | | |
| Җөмләләргә синтаксик анализ ясау элементлары белән таныштыру: җөмләнең баш һәм иярчен кисәкләрен билгеләү. Күнегүләр эшләү. | 27 нче бит: 1-4 нче сорауларга җавап бирү. Сайланма диктант (җөмләнең баш кисәкләрен генә сайлап язарга). | Җөмләнең баш һәм иярчен кисәкләрен билгеләү күнекмәләре булу. | 47 нче күнегү (бирем буенча эшләргә). |  |  | | |
| **ФОНЕТИКА ҺӘМ ОРФОЭПИЯ** | | | | | | | | | |
| 4 | §9. Фонетика һәм орфоэпия турында гомуми төшенчә. Авазлар һәм хәрефләр.  §10. Сөйләм органнары. Авазларның ясалышы.  §11. Сузык һәм тартык авазлар, аларны белдерүче хәрефләр. | Язма эштә җибәрелгән хаталар өстендә эшләү. Күнегүләр эшләү.  ЭД : Фонетика, орфоэпия ⭢ Фонетика. Аның өйрәнү объекты, әһәмияте.⭢ Күнегүләр. | 31 нче бит:  1-5 нче сорауларга җавап бирү  ЭД: Фонетика, орфоэпия ⭢ Фонетика. Аның өйрәнү объекты, әһәмияте.⭢ Сораулар. | Тел гыйлеменең фонетика һәм орфоэпия бүлекләре турында мәгълүматлы булу. Авазлар һәм хәрефләрне аера белү. | 50 нче күнегү. Кесә көзгесе алып килергә. |  |  | | |
| Эксперименталь эшләр. Нәтиҗәләрне дәфтәрләргә язу. | 33 нче бит:  1-9 нчы сорауларга җавап бирү. | Сөйләм барлыкка китерүче органнар турында мәгълүматлы булу, төрле авазларның ясалу урынын белү. | 52 нче күнегүдә бирелгән авазларның ясалу урынын 31 нче биттәге схемадан күрсәтергә әзерләнергә. |  |  | | |
| Диагностик диктант №3.  Күнегүләр эшләү.  ЭД: Фонетика, орфоэпия ⭢ Сузык һәм тартык авазлар | ЭД: Фонетика, орфоэпия ⭢ Сузык һәм тартык авазлар ⭢ Контроль тест. | Сузык һәм тартык авазлар ясалуда аермалы якларны белү. | 56 нчы күнегү. |  |  | | |
| 5 | §12. Сузык авазлар һәм аларның составы. Төркемләү.  § 13. Тар әйтелешле [о] һәм киң әйтелешле [о], тар әйтелешле [э] һәм киң әйтелешле [э], тар әйтелешле [ы] һәм киң әйтелешле [ы] авазлары. | Сузык авазларга характеристика (терәк схема ясау). Күнегүләр эшләү.  ЭД: Фонетика, орфоэпия ⭢ Сузык авазлар, аларның төрләре, сузыкларга характеристика бирү ⭢ |  | Татар телендәге сузык авазларга характеристика бирә белү. | 62 нче күнегү. |  |  | | |
|  | Күнегүләр эшләү. |  | Тар әйтелешле [о] һәм киң әйтелешле [о], тар әйтелешле [э] һәм киң әйтелешле [э], тар әйтелешле [ы] һәм киң әйтелешле [ы] авазларын дөрес әйтә, транскрипциядә дөрес күрсәтә белү. | 1) 65 нче күнегү.  2) 66 нчы күнегү (транскрипцияләргә, сүзләрнең басымын билгеләргә). |  |  | | |
| 6 | §14. Дифтонглар турында төшенчә.  §15. Сингармонизм законы, аның төрләре. Сузыкларның кыскаруы. | Аңлату, әңгәмә, күнегүләр эшләү. ЭД: Фонетика, орфоэпия ⭢ Дифтонг һәм трифтонглар. | Сүзлек диктанты.  38 нче бит:  1-9 нчы сорауларга җавап бирү.  42 нче бит:  1-4 нче сорауларга җавап бирү. | Дифтонглар кергән сүзләрне транскрипцияли, кушымчалар өстәлгәндә, дөрес яза белү.  Татар телендәге сингармонизм күренешенең асылына төшенү: рәт гармониясе һәм ирен гармониясе турында мәгълүматлы булу. Редукция күренешенен белү. Сузыкларга хас фонетик закончалыкларны өлешчә фонетик анализда күрсәтә алу. | 68 нче күнегү.  1) 72 нче күнегү.  1)76 нчы күнегү (транскрипцияләргә). |  |  | | |
| 7 | Контроль диктант . | Грамматик биремле диктант язу. |  | Үтелгән материалның тулысынча үзләштерелүе. Өлешчә фонетик анализ күнекмәләре булу. | Карточкалар буенча индивидуаль эшләр. |  |  | | |
| 8 | §16. Тартык авазлар һәм аларның составы. Төркемләү.  § 17. [к], [г] һәм [қ], [ғ] тартыклары.  § 18. [һ] һәм [х] тартыклары.  § 19. [н] һәм [ң] тартыклары.  § 20. [w] һәм [в] тартыклары. | Тартык авазларга характеристика бирү. Саңгырау һәм яңгырау, сонор тартыкларны истә калдыруның җиңел очракларын аңлату. Күнегүләр эшләү.  ЭД: Фонетика, орфоэпия ⭢ Тартык авазлар, аларның төрләре, тартыкларга характеристика бирү. | ЭД: Фонетика, орфоэпия ⭢ Тартык авазлар, аларның төрләре, тартыкларга характеристика бирү ⭢ Белемне ныгыту. | Татар телендәге тартык авазларга характеристика бирә белү.  [к], [г] һәм [қ], [ғ] тартыклары кергән сүзләрне дөрес әйтү, транскрипциядә күрсәтә белү.  [һ] һәм [х] тартыклары кергән сүзләрне дөрес әйтү һәм дөрес язу.  [н] һәм [ң] тартыклары кергән сүзләрне дөрес әйтү һәм дөрес язу.  [w] һәм [в] тартыклары кергән сүзләрне дөрес әйтү һәм дөрес язу, транскрипциядә күрсәтә белү. | Карточкалар буенча индивидуаль эшләр. |  |  | | |
| Аңлату, әңгәмә. [к], [г] һәм [қ], [ғ] тартыклары кергән сүзләрне дөрес әйтү күнегүләре, транскрипцияләү. | 49 нчы бит:  1-7 нче сорауларга җавап бирү. |
| Күрмә диктантка әзерләнергә. |
| 90 нчы күнегү. |
| 93 нче күнегү. |
| 9 | §21. Сөйләмдә тартыкларның үзгәреше.  §22. Тартык авазлар таблицасын төзү.  §23. Иҗек.  §24. Сүз басымы, аның үзенчәлекләре.  §25. Интонация һәм аның төп өлешләре. | Аңлату, әңгәмә, күнегүләр эшләү. ЭД: Фонетика, орфоэпия ⭢ Сөйләм һәм җөмлә ⭢ Тартык аваз үзгәрешләре. | ЭД: Фонетика, орфоэпия ⭢ Сөйләм һәм җөмлә ⭢ Тартык аваз үзгәрешләре ⭢ Контроль тест. | Тартыкларга хас фонетик закончалыкларны белү: җайлашу, охшашлану, охшашсызлану, чиратлашу күренешләре турында аңлата, транскрипциядә күрсәтә белү. | 97 нче күнегү. |  |  | | |
| Язма эштә җибәрелгән хаталар өстендә эшләү. Тартык авазлар турында катлаулы таблица бенча эшләү, шуңа нигезләнеп, гади таблица ясау. | 54 нче бит:  1-7 нче сорауларга җавап бирү.  ЭД: Фонетика, орфоэпия ⭢ Тартык авазлар, аларның төрләре, тартыкларга характеристика бирү ⭢ Контроль тест. | Тартык аваз үзенчәлекләрен таблицада күрсәтә белү. | 101 нче күнегү. |  |  | | |
| Аңлату, әңгәмә, күнегүләр эшләү. Иҗек калыпларына туры килерлек мисаллар уйлап язу. Диагностик диктант №7. | 57 нче бит:  1-2 нче сорауларга җавап бирү. | Ачык һәм ябык иҗекләр, татар телендә иҗек калыплары турында аңлата белү. Сүзләрне иҗекләргә бүлү принципларын аңлап, дөрес итеп бүлә белү. | 103 нче күнегү. |  |  | | |
| Аңлату, әңгәмә, күнегүләр эшләү. | 57 нче бит:  3-4 нче сорауларга җавап бирү. | Сөйләмдә сүзләрне дөрес басым белән әйтә белү. | 107 нче күнегү. |  |  | | |
| Төрле жанрдагы текстларны сәнгатьле итеп уку, сәнгать осталары укуын тыңлау, тавышны яздыру, тыңлау, дөрес укуны бергәләп бәяләү, хаталарны төзәтү. | 61 нче бит:  1-6 нчы сорауларга җавап бирү. | Текстны тиешле интонация белән дөрес итеп укый белү.  *Бәйләнешле сөйләм үстерү*: төрле жанрдагы текстларны сәнгатьле итеп уку күнекмәләрен үстерү. | 111 нче күнегү  Өстәмә материал (ИР): “Ничек әйтергә? Ничек язарга?: Татар интонациясе һәм аны язуда белдерүнең кайбер мәсьәләләре” <http://www.tatknigafund.ru/books/1865> |  |  | | |
| 10 | Контроль диктант (№3). | Грамматик биремле диктант язу. | Фонетика һәм орфоэпия бүлеге буенча алган белемнәрне тикшерү. | Фонетика һәм орфоэпия бүлеге буенча алган белемнәрне гамәлдә куллана белү. | Карточкалар буенча индивидуаль биремнәр эшләү (теләк буенча). |  |  | | |
| **ГРАФИКА ҺӘМ ОРФОГРАФИЯ** | | | | | | | | | |
| 11 | §26. Графика һәм орфография турында гомуми төшенчә | Язма эштә җибәрелгән хаталар өстендә эшләү. Аңлату, әңгәмә, күнегүләр эшләү. | 65 нче бит:  1-3 нче сорауларга җавап бирү. | Кабул ителгән билгеле бер тәртиптә урнашкан хәрефләрнең алфавит булуын белү. Татарча алфавитны яттан сөйли алу. Рус алфавиты белән татар алфавиты арасындагы аерманы аңлата алу. | 116 нчы күнегү Алфавитны ятларга. |  |  | | |
|  | §27. Сузык аваз хәрефләре һәм аларның составы. | Алфавитны яттан белүне тикшерү: сүзлектән сүзләрне эзләп табу буенча ярыш “Кем тизрәк таба?” Күнегүләр эшләү. | Алфавитны яттан сөйләү. | Сузык авазларны язуда дөрес билгели белү. Иренләшү күренешен аңлата белү, тар һәм киң әйтелешле сузык авазларны транскрипциядә дөрес күрсәтә белү. | 1) 118 нче күнегү.  2) 119 нчы күнегү  3)\* е, ё, я, ю хәрефләре турында әкият язарга. |  |  | | |
|  | §28. О, ө, ы, э(е) хәрефләренең дөрес язылышы. | Сүзлек диктанты.  Аңлату, әңгәмә, күнегүләр эшләү. | Карточкалар буенча мөстәкыйль эш. | О, ө хәрефләренең беренче иҗектә генә кулланылуын белү. Тар һәм киң әйтелешле [э] сузыкларын белдерә торган э һәм е хәрефләренең беренчесе, нигездә, сүз башында гына кулланылуын аңлау. Кушма һәм алынма сүзләрдә о, ө, э хәрефләре язылышына караган бу кагыйдәнеңсакланмавын белү. Әлеге кагыйдәләрне язуда куллана белү. | 121 нче күнегү. |  |  | | |
|  | §29. Е, ё, ю, я хәрефләренең дөрес язылышы. | Аңлату, әңгәмә, күнегүләр эшләү. | 71 нче бит:  1-6 нчы сорауларга җавап бирү.  Карточкалар буенча мөстәкыйль эш. | Е, ё, ю, я хәрефләрен куллануның ике очрагын: сүз башында, сузыклардан соң һәм аеру билгеләре – ъ һәм ь нән соң ике аваз кушылмасын белдерүләрен; татарның үз сүзләрендә [й] һәм тар әйтелешле [о] һәм [ө] кушылмаларының сүз башында ике хәреф белән белдерелүен аңлау. Сузыклардан соң [йо], [йө] авазлары бер хәреф – е белән белдерелүен практикада куллана алу. | 125 нче күнегү (сүзләрнең транскрипциясен язарга, 3 сүзгә фонетик анализ ясарга). |  |  | | |
| 12 | §30. Тартык аваз хәрефләре. | Аңлату, әңгәмә, күнегүләр эшләү. Диагностик диктант №8 |  | Тартык аваз хәрефләрен язуда дөрес билгели алу. | 129 нчы күнегү. |  |  | | |
| §31. Ч, җ, в хәрефләренең дөрес язылышы. | Аңлату, әңгәмә, күнегүләр эшләү. | Карточкалар буенча мөстәкыйль эш. | Ч, ж, в хәрефләрен язуда дөрес куллана белү. | 134 нче күнегү |  |  | | |
| § 32. [к] һәм [ғ] авазларының язуда белдерелүе. | Аңлату, әңгәмә, күнегүләр эшләү. Диагностик диктант №9 | Карточкалар буенча мөстәкыйль эш. Тестлар эшләү. | [к] һәм [ғ] авазларын белдерүче к һәм г хәрефләре кергән сүзләрне язуда дөрес куллана белү. | 1) 136 нчы күнегү.  1) 138 нче күнегү. |  |  | | |
| § 33. [җ] һәм [й], [х] һәм [һ], [н] һәм [ң] авазларын белдерүче хәрефләрнең дөрес язылышы. | Язма эштә җибәрелгән хаталар өстендә эшләү. Аңлату, әңгәмә, күнегүләр эшләү. | Карточкалар буенча мөстәкыйль эш. | [җ] һәм [й], [х] һәм [һ], [н] һәм [ң] авазлары кергән сүзләрне дөрес яза белү. | 147 нче күнегү. |  |  | | |
| §34. ъ һәм ь хәрефләренең дөрес язылышы. |  | БРИ тестлары эшләү. | Татар телендә ъ һәм ь хәрефләренең функцияләрен аңлау, аңлата белү, әлеге хәрефләр кергән сүзләрне дөрес язу. | 1) 149 нчы күнегү.  1)150 нче күнегү. |  |  | | |
| **ЛЕКСИКОЛОГИЯ ҺӘМ СӨЙЛӘМ КУЛЬТУРАСЫ** | | | | | | | | | |
| 13 | §37. Лексикология һәм сөйләм культурасы турында гомуми төшенчә. Сүз һәм аның лексик мәгънәсе  §38. Бер һәм күп мәгънәле сүзләр.  §39. Сүзләрнең туры һәм күчерелмә мәгънәләре.  §40. Омонимнар.  §41. Синонимнар.  §42. Антонимнар. | Язма эштә җибәрелгән хаталар өстендә эшләү.  Татар теленең аңлатмалы сүзлегеннән таныш булмаган сүзләрнең лексик мәгънәсен ачыклау.  ЭД: Лексикология һәм фразеология ⭢ Лексика һәм лексикология турында гомуми төшенчә.  ЭД: Лексикология һәм фразеология ⭢ Сүз һәм аның билгеләре. Сүзнең мәгънәсе. | 89 нчы бит:  1-10 нчы сорауларга җавап бирү. | Билгеле бер телдәге сүзләр һәм әйтелмәләр җыелмасының шул телнең лексикасы дип, телнең лексикасын өйрәнүче фәннең лексикология дип аталуын белү. Сүзнең лексик мәгънәсен ачыклау юлларын белү. | 1) 171 нче күнегү (шигырьне ятларга).  2)\* Башваткычлар төзергә.  3)\* Табышмаклар иҗат итәргә яки (МТК) әти-әни, әби-бабайлардан ишеткән табышмаклар язып килергә, чыганакны күрсәтергә. |  |  | | |
| 14 | §43. Фразеологик әйтелмәләр. | Аңлату, әңгәмә, күнегүләр эшләү. Тәрҗемә эше.  ЭД: Лексикология һәм фразеология ⭢ Фразеологик әйтелмәләр турында төшенчә. | 112 нче бит:  1-5 нче сорауларга җавап бирү.  БРИ тестлары эшләү. | Үзара тыгыз бәйләнешле берничә сүздән төзелгән, бербөтен мәгънә аңлата торган күчерелмә мәгънәле төзелмә фразеологик әйтелмә дип аталуын, фразеологик бөтеннәрнең (күпчелеге) башка телләргә сүзгә-сүз тәрҗемә ителмичә, шуларга тиң параллель тәгъбирләр ярдәмендә белдерелүен аңлау**.** | 1) 214 нче күнегү.  2)\* МТК – фразеологик әйтелмәләр кергән мәзәкләр тупларга (чыганагын күрсәтергә).  1) Карточкалар буенча эш. |  |  | | |
|  | §44. Татар теленең килеп чыгышы ягыннан сүзлек составы: татар теленең үз сүзләре һәм башка телләрдән алынган сүзләр. | Язма эштә җибәрелгән хаталар өстендә эшләү.  Диагностик диктант №11.  Аңлату, әңгәмә, күнегүләр эшләү.  ЭД: Лексикология һәм фразеология ⭢ Килеп чыгышы ягыннан татар теленең сүзлек составы. | Аңлатмалы сүзлек диктанты язу. БРИ тестлары эшләү.  ЭД: Лексикология һәм фразеология ⭢ Килеп чыгышы ягыннан татар теленең сүзлек составы ⭢ Сораулар. | Татар теленә гарәп, фарсы, рус телләреннән һәм рус теле аша башка телләрдән кергән сүзләр турында мәгълүматлы булу. Яңа сүзләрнең телдә электән яшәп килә торган сүзләргә кушымчалар ялгау, сүзләрне кушу, я кыскарту юлы белән ясалуларын мисаллар ярдәмендә аңлата алу. Гарәп һәм фарсы теллләреннән кергән сүзләрне татар теленең үз сүзләреннән аеруның уңайлы ысулларын белү. | 1) 225 нче күнегү.  2)\* Сез сөйләмегездә чит телдән кергән нинди сүзләр кулланасыз? Мисаллар белән язып килегез.  1) 230 нчы күнегү. |  |  | | |
|  | §45. Татар теленең кулланылыш өлкәсе ягыннан сүзлек составы: гомумхалык сүзләре, диалекталь сүзләр, һөнәрчелек сүзләре, терминнар. | Аңлату, әңгәмә, күнегүләр эшләү. ЭД: Лексикология һәм фразеология ⭢ Кулланылыш мохите ягыннан хәзерге татар әдәби теленең сүзлек составы. | Сүзлек диктанты.  БРИ тестлары эшләү. | Кулланылыш өлкәсе ягыннан татар теленең сүзлек составы төркемнәре: гомумхалык сүзләр, диалекталь сүзләр, профессиональ сүзләр һәм атамаларны аера белү. Гомумхалык сүзләренең гомум аңлаешлы һәм кулланылышлы сүзләр булуын, диалекталь сүзләрнең билгеле бер территориядә яшәүче халыкның әдәби телгә кабул ителмәгән үзенчәлекле сүзләре булуын белү. Профессиональ сүзләрнең билгеле бер профессия кешеләре тарафыннан кулланыла торган сүзләр булуын; атамаларның фән, техника һәм башка өлкәгә караган, бер генә мәгьнәгә ия булган сүзләр булуын аңлау. Мисаллар ярдәмендә аңлата белү. | 1) 232 нче күнегү.  2)\* сезнең туганнар арасында нинди туганлык атамалары кулланыла? Әти-әниләрегездә сорашып-белешегез, язып алып килегез (кайнанай, Матур әби, Әнкәй әби, Алма апа һ.б.)  1) 236 нчы күнегү.  2) Әдәбият дәреслегеннән терминнар язып алыгыз.  2)\* Әти-әниләрегезнең һөнәре белән бәйле нинди терминнар кулланганын белегез, аңлатуларын сорагыз, берничәсен язып алып, сыйныфташларыгызга аңлатырга әзерләнегез. |  |  | | |
|  | §46. Татар теленең кулланылыш дәрәҗәсе ягыннан сүзлек составы: тарихи сүзләр, архаизмнар һәм неологизмнар. | Аңлату, әңгәмә, күнегүләр эшләү. ЭД: Лексикология һәм фразеология ⭢ Кулланылыш дәрәҗәсе ягыннан хәзерге татар әдәби теленең сүзлек составы | 121 нче бит:  1-8 нче сорауларга җавап бирү. Мөстәкыйль эш.  БРИ тестлары эшләү. | Телнең сүзлек составының үзгәреп торуын аңлау. Тарихи сүзләрнең кулланылыштан төшеп калган предмет, күренешләрнең исемнәре булуы, ә хәзерге көндә дә булган предмет, күренешләрнең искергән атамалары архаизм булуын аңлата алу. Искергән сүзләрне тарихи сүзләр һәм архаизмнарга бүлә белү. Телдә барлыкка килә торган яңа сүзләрнең неологизмнар булуын белү. | 1) 239 нчы күнегү.  2)\* Әкиятләрдән тарихи сүзләргә мисаллар тупларга, чыганагын күрсәтергә.  1) 242 нче күнегү.  2) 243 нче күнегү. |  |  | | |
| **СҮЗ ТӨЗЕЛЕШЕ**. **СҮЗ ЯСАЛЫШЫ.** | | | | | | | | | | |
| 15 | §49. Сүз төзелеше турында төшенчә. Морфемика.  §50. Сүзнең мәгънәле кисәкләре. | Аңлату, әңгәмә, күнегүләр эшләү. ЭД: Сүз төзелеше һәм сүз ясалышы ⭢ Сүз төзелеше турында мәгълүмат. Сүзләрнең мәгънәле кисәкләргә бүленеше. | ЭД: Сүз төзелеше һәм сүз ясалышы ⭢ Сүз төзелеше турында мәгълүмат ⭢ Контроль тест. | Сүз төзелешенең аларның ясалышына бәйле булуы. Ясалышлары ягыннан сүзләрнең тамыр һәм ясалма сүзләргә бүленүе.  Сүзнең мәгънәле кисәкләрен аера белү. | 265 нче күнегү. |  | |  | |
|  | §51. Тамыр һәм кушымча.  §52. Сүз ясагыч һәм мөнәсәбәт белдерүче кушымчалар. | Диагностик диктант №13. Аңлату, әңгәмә, күнегүләр эшләү.  ЭД: Сүз төзелеше һәм сүз ясалышы ⭢ Тамыр ⭢ Кушымча⭢ Сүз ясагыч кушымчалар.  ⭢ Мөнәсәбәт белдерүче кушымчалар. | Тестлар | Сүзнең төп мәгънәле кисәге тамыр булуын, аның сүзнең лексик мәгънәсен белдерүен, сүзнең бер-бер артлы тамырга ялганып килеп, аңа нинди дә булса мәгънә өсти торган кисәкләренең кушымча дип аталуын белү. | 275, 277 нче күнегү. |  | |  | |
|  | §53. Тамыр һәм нигез. | Аңлату, әңгәмә, күнегүләр эшләү. ЭД: Сүз төзелеше һәм сүз ясалышы ⭢ Сүзнең нигезе. Тамыр һәм ясалма нигез. | 141 нче бит:  1-7 нче сорауларга җавап бирү. ЭД: Сүз төзелеше һәм сүз ясалышы ⭢ Сүзнең нигезе. Тамыр һәм ясалма нигез ⭢ Контроль тест. | Сүзнең нигезе дип бәйләгеч кушымчаларсыз өлеше аталуын, тамыр белән туры килгән нигезнең - тамыр нигез, ә составында сүз ясагыч һәм модальлек белдерүче кушымчалар булганы ясалма нигез дип аталуын белү. | 285 нче күнегү. |  | |  | |
| 16 | §54. Сүз ясалышы. Сүз ясалышы ысуллары | Аңлату, әңгәмә, күнегүләр эшләү. ЭД: Сүз төзелеше һәм сүз ясалышы ⭢ Сүзләр кушылу ысулы | 152 нче бит:  1-7 нче сорауларга җавап бирү. БРИ тестлары эшләү. | Сүзләрнең ясалыш ысуллары турында гомуми мәгълүматларга ия булу. Сүз ясагыч кушымчаларның тамыр нигезгә дә, ясалма нигезгә дә ялгануын белү. | 290 нчы күнегү |  | |  | |
|  | Ел буена алган белемнәрне гамәлдә куллана белү күнекмәләрен камилләштерә алу. |  |  | |  | |
| 17 | Контроль диктант. |  |  |  |  |  | |  | |